Diari Oficial de la Generalitat Valenciana


Sumari del DOGV 3472, del 13-04-1999 (1999/2615)

Informació pública de les bases de la convocatòria per a proveir en propietat una plaça de mestre professor de Educació General Bàsica.
---------------------------------------------------------------------------------------------------------------------------------------

### Dades del document

Número de DOGV
:   3472

Data del DOGV
:   13-04-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/2615


Data del document
:   03-03-1999

Organisme emissor
:   Ajuntament de València

Tipus de document
:   Convocatòria

Descriptors 

:   * València
    * concurs administratiu
    * administració local
    * personal docent
    * ensenyament primari

Informació pública de les bases de la convocatòria per a proveir en propietat una plaça de mestre professor de Educació General Bàsica. [1999/M2615]
  
El Ple de l'Ajuntament de València, en la sessió del 29 de maig de 1998, va aprovar les següents:
  
Bases que han de regir la convocatòria per a proveir en propietat una plaça de mestre professor de EGB.
  
L'objecte d'aquestes bases, aprovades pel Ple de la corporació el dia 29 de maig de 1998, és la provisió, en propietat, d'una plaça de mestre professor de EGB, de l'escala d'administració especial, subescala tècnica, classe de mitjans, grup B de titulació, segons l'article 25 de la Llei 30/1984, de 2 d'agost.
  
El procediment selectiu serà el d'oposició lliure.
  
Normes generals
  
Primera. Nombre màxim de places que cal proveir
  
El tribunal no pot declarar que ha superat el procés selectiu un nombre d'aspirants superior al de places convocades.
  
Segona. Requisits dels aspirants
  
Per a ser admés a aquest procés selectiu per a l'accés a la funció pública local, caldrà:
  
a) Posseir la nacionalitat espanyola o, d'acord amb el que estableix la Llei 17/1993, de 23 de desembre, sobre l'accés a determinats sectors de la funció pública dels nacionals de la resta d'estats membres de la Unió Europea, tindre la nacionalitat d'un país membre d'aquesta o la de qualsevol d'aquells estats als quals, en virtut de tractats internacionals realitzats per la Unió Europea i ratificats per Espanya, siga d'aplicació la lliure circulació de treballadors en els termes en què aquesta es troba definida en el Tractat Constitutiu de la Unió Europea.
  
b) Tindre complits 18 anys i no excedir dels 55.
  
c) Posseir el títol de mestre professor de EGB o equivalent, o en condicions d'obtindre'l en la data en què acabe el termini de presentació d'instàncies. En qualsevol cas, l'aspirant haurà d'aportar l'equivalència mitjançant la certificació expedida a l'efecte per l'administració competent en cada cas.
  
d) Posseir la capacitat física i psíquica necessàries per a l'exercici de les funcions dels llocs de treball afectats.
  
e) No haver sigut separat mitjançant expedient disciplinari del servei de qualsevol de les administracions o institucions públiques, ni trobar-se inhabilitat per a l'exercici de funcions públiques.
  
Tercera. Forma i termini de presentació d'instàncies
  
Les instàncies per a sol·licitar prendre part en aquesta convocatòria s'han de dirigir a l'Alcaldia Presidència de l'Ajuntament de València i s'han de presentar al Registre General d'Entrada d'aquest, o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú; es pot utilitzar la instància model que facilitarà l'Oficina d'Informació Municipal, situada a la plaça de l'Ajuntament, número 1, planta baixa, durant un termini de 20 dies hàbils, a partir de l'endemà de la publicació de l'extracte d'aquesta convocatòria en el Boletín Oficial del Estado.
  
A la instància caldrà acompanyar el resguard de l'ingrés bancari en el compte número 063-3101333478 de Bancaixa, efectuat directament o per transferència de l'import dels drets d'examen, que es fixen en 4.000 pessetes. Es podrà acompanyar, si s'escau, el resguard del gir postal o telegràfic del pagament, en el qual caldrà fer constar la convocatòria a què correspon l'ingrés.
  
Els esmentats drets d'examen sols es tornaran als qui no siguen admesos al procediment selectiu per falta d'algun dels requisits exigits per a prendre-hi part.
  
Aquells que per estar afectats d'una minusvalidesa necessiten adaptacions per a realitzar les proves ho indicaran en l'apartat corresponent perquè es puguen adoptar les mesures oportunes, que seran concedides a criteri del tribunal selectiu, després de fer un estudi i sempre que siguen garantides les condicions d'igualtat amb els altres torns. En els casos en què es susciten dubtes sobre l'oportunitat del que s'ha sol·licitat, es podrà oir l'interessat i demanar assessorament i, si escau, col·laboració dels òrgans tècnics competents. En qualsevol cas, haurà d'haver congruència entre l'adaptació sol·licitada i la naturalesa de l'exercici per al qual aquesta es demana ja que la dita adaptació no pot desvirtuar el sentit de la prova.
  
Així mateix, hauran de fer declaració expressa de complir els requisits exigits i la capacitat per a l'exercici del lloc de treball. Si en el desenvolupament del procés selectiu se suscitaren dubtes en el tribunal quant a la capacitat de l'aspirant per a l'exercici de les funcions de la plaça a què opta, el dit tribunal podrà sol·licitar el corresponent dictamen de l'òrgan competent. En aquest cas, fins que s'emeta el dictamen, l'aspirant podrà participar condicionalment en el procés selectiu i quedarà en suspens la resolució definitiva sobre l'admissió o exclusió del procés fins a la recepció del dictamen.
  
Quarta. Admissió dels aspirants
  
Per a ser admesos a les proves selectives, serà suficient amb que els aspirants manifesten en les instàncies que compleixen totes i cadascuna de les condicions exigides, referides a la data d'expiració del termini de presentació d'instàncies i amb pagar el drets d'examen.
  
Expirat aquest termini, en el termini d'un mes, ampliable en els supòsits que estableix la Llei 30/1992, per resolució es declararà aprovada la llista d'admesos i exclosos, la qual s'adoptarà tenint en compte el que han declarat els aspirants i sense perjudici del que determina la base novena. En aquesta resolució, que es publicarà en el Butlletí Oficial de la Província s'indicarà el termini de 10 dies perquè els aspirants exclosos n'esmenen les errades. Així mateix, en el dit termini els interessats podran presentar qualsevol reclamació pertinent.
  
La publicació d'aquesta resolució serà determinant dels terminis a efectes de possibles impugnacions o recursos.
  
Les errades de fet es podran esmenar en qualsevol moment, d'ofici o a petició de l'interessat.
  
Si no es produeix cap reclamació, suggeriment o petició d'esmena, la resolució provisional esdevindrà definitiva automàticament. En un altre cas, resoltes les reclamacions i esmenes, la dita resolució es publicarà en el Butlletí Oficial de la Província o es notificarà individualment als directament afectats.
  
Cinquena. Tribunal
  
El tribunal per a aquesta selecció, estarà integrat pels següents membres, tots amb veu i vot:
  
Presidenta titular: alcaldessa de la corporació.
  
President suplent: regidor delegat de l'Àrea d'Administració General o membre de la corporació en qui delegue la presidenta titular.
  
Secretari titular: el secretari general de la corporació.
  
Secretari suplent: el funcionari amb habilitació de caràcter nacional, subescala secretaria, en qui delegue el secretari titular.
  
Vocals:
  
Titular: el regidor membre de la corporació designat a l'efecte amb titulació igual o superior a la requerida per a la plaça que es convoca.
  
Suplent: el regidor membre de la corporació designat a l'efecte amb titulació igual o superior a la requerida per a la plaça que es convoca.
  
Titular: un funcionari de carrera d'aquesta corporació amb titulació igual o superior a la requerida per a la plaça que es convoca i corresponent a la mateixa àrea de coneixements.
  
Suplent: un funcionari de carrera d'aquesta corporació amb titulació igual o superior a la requerida per a la plaça que es convoca i corresponent a la mateixa àrea de coneixements.
  
Titular: un funcionari de carrera d'aquesta corporació amb titulació igual o superior a la requerida per a la plaça que es convoca i corresponent a la mateixa àrea de coneixements.
  
Suplent: un funcionari amb titulació igual o superior a la requerida per a la plaça que es convoca i corresponent a la mateixa àrea de coneixements.
  
Titular: un funcionari de carrera d'aquesta corporació, del grup A de titulació.
  
Suplent: un funcionari de carrera d'aquesta corporació, del grup A de titulació.
  
Titular: Un funcionari de carrera d'aquesta corporació, del grup A de titulació pertanyent a la mateixa àrea de coneixements.
  
Suplent: un funcionari de carrera d'aquesta corporació, del grup A de titulació pertanyent a la mateixa àrea de coneixements.
  
Titular: Un representant de l'administració del Consell, designat per la Conselleria de Presidència amb titulació igual o superior a la requerida per a la plaça que es convoca i pertanyent a la mateixa àrea de coneixements.
  
Suplent: un representant de l'administració del Consell, designat per la Conselleria de Presidència amb titulació igual o superior a la requerida per a la plaça que es convoca i pertanyent a la mateixa àrea de coneixements.
  
Titular: un funcionari de carrera d'aquesta corporació, membre d'alguna de les seccions sindicals representatives amb titulació igual o superior a la requerida per a la plaça que es convoca.
  
Suplent: un funcionari de carrera d'aquesta corporació, membre d'alguna de les seccions sindicals representatives amb titulació igual o superior a la requerida per a la plaça que es convoca.
  
En cas d'absència del president titular o suplent, la presidència li correspondrà al vocal regidor.
  
El nomenament com a membre d'aquest tribunal es farà públic, en el marc d'aquestes bases, per resolució de l'Alcaldia o acord de la Comissió de Govern, si ho tinguera delegat.
  
El tribunal no podrà constituir-se ni actuar sense l'assistència almenys de la meitat dels membres, titulars o suplents indistintament.
  
Als efectes del que disposa l'annex IV del Reial Decret 236/1988, de 4 de març, el tribunal que actua en aquesta prova selectiva té la categoria segona de les que s'hi recullen, tant pel que fa a les assistències dels membres del tribunal com la dels assessors i col·laboradors.
  
Els membres del tribunal podran ser recusats pels aspirants de conformitat amb el que disposen els articles 28 i 29 de la Llei 30/1992.
  
Sisena. Calendari
  
La data, l'hora i el lloc de realització del primer exercici de les proves selectives s'anunciarà en la publicació de la resolució per la qual s'aprove la llista d'admesos i exclosos a què es refereix la norma quarta anterior.
  
Una vegada començades les proves selectives no serà obligatòria la publicació dels següents anuncis de realització de la resta d'exercicis en el Butlletí Oficial de la Província. El tribunal farà públics aquests anuncis en el tauler d'anuncis de la corporació amb 12 hores d'antelació al començament d'aquestes, si es tracta del mateix exercici, o de 24 si es tracta d'un de nou.
  
En qualsevol cas, des de la conclusió d'un exercici fins el començament del següent no han de transcórrer menys de 72 hores ni més de 45 dies naturals.
  
Es podran reduir els terminis indicats si ho proposa el tribunal i accepten tots els aspirants o és sol·licitat per aquests unànimement. Açò es farà constar en l'expedient.
  
Setena. Ordre d'intervenció dels aspirants. Identificació
  
Els aspirants seran convocats per a cada exercici en crida única. La no-presentació d'un aspirant a qualsevol dels exercicis obligatoris, en el moment de ser cridat, determinarà automàticament el decaïment del dret a participar en el mateix exercici i en els successius, i quedarà exclòs, en conseqüència, del procediment selectiu. Es podran examinar els aspirants afectats per aquestes circumstàncies, sempre que no haja acabat la prova corresponent o si ha acabat, quan no es dificulte el desenvolupament de la convocatòria, amb perjudici per a l'interés general o de tercers, en cas de força major degudament justificat i amb absoluta llibertat de criteri per part del tribunal.
  
L'ordre d'intervenció dels aspirants en aquells exercicis que no puguen realitzar-se conjuntament serà alfabètic, i començarà per l'aspirant el primer cognom del qual comence per la lletra insaculada, d'acord amb el resultat del sorteig públic que es realitzarà a l'efecte.
  
El tribunal podrà demanar en qualsevol moment als aspirants que acrediten la identitat, per a la qual cosa caldrà de vagen provistos del document nacional d'identitat.
  
Vuitena. Llista d'aprovats
  
Acabades les proves selectives, el tribunal farà pública la llista d'aspirants aprovats, si n'hi ha, per ordre de puntuació, i l'elevarà a l'òrgan competent; així mateix remetrà l'acta de l'última sessió i no podrà declarar que ha superat aquest procediment selectiu un nombre d'aspirants superior al de places convocades.
  
Novena. Presentació de documents
  
Els aspirants proposats pel tribunal hauran d'aportar davant la corporació, en el termini de 20 dies hàbils des que es publique la llista d'aspirants aprovats, els documents acreditatius de les condicions de capacitat i els requisits exigits en la norma segona de la present convocatòria.
  
Els aspirants que tinguen la condició de funcionaris de carrera quedaran exempts de justificar documentalment les condicions generals a què es refereix la base segona, que ja hagen sigut provades per a obtindre l'anterior nomenament. En qualsevol cas, hauran de presentar l'original o la fotocòpia compulsada del nomenament com a funcionaris de carrera i el títol acadèmic exigit.
  
Els qui en del termini indicat, i excepte casos de força major, no presenten la documentació o de l'examen d'aquesta es dedueix que manquen d'algun dels requisits exigits, no podran ser nomenats funcionaris; açò comportarà la invalidesa de l'actuació dels interessats i la nul·litat subsegüent dels actes del tribunal en relació a aquests, sense perjudici de la responsabilitat en què hagen pogut incórrer per falsedat en la instància.
  
En el supòsit que l'aspirant fóra exclòs per la no-presentació o falsedat en la documentació, el tribunal podrà proposar addicionalment la inclusió, en el mateix nombre d'exclosos, d'aquells que havent superat les proves estiguen fora pel límit establit en la norma primera.
  
Els qui superen les proves selectives hauran d'acreditar els seus coneixements de valencià mitjançant la presentació dels certificats, diplomes o títols que hagen sigut homologats per la Generalitat Valenciana. Els qui no puguen acreditar els dits coneixements hauran de comprometre's a la realització dels cursos de perfeccionament que siguen organitzats amb aquesta finalitat.
  
Deu. Nomenament
  
Una vegada complits els requisits precedents, s'efectuarà el nomenament dels aspirants proposats, els quals han de prendre possessió del càrrec en el termini de 30 dies, a comptar des de l'endemà de la notificació del nomenament.
  
Onze. Incidències
  
El tribunal queda autoritzat per a resoldre els dubtes que es presenten i prendre els acords necessaris per al bon ordre del procés selectiu en tot allò que no estableixen aquestes bases.
  
Dotze. Normativa i recursos
  
1. La convocatòria es regirà, en allò que no estableixen aquestes bases, per la normativa bàsica estatal sobre la funció pública, continguda en la Llei 30/1984, de 2 d'agost, modificada per la Llei 22/1993, de 29 de desembre, el Text Refós aprovat pel Reial Decret Legislatiu 781/1986, de 18 d'abril, el Reial Decret 896/1991, de 7 de juny, com també per la normativa autonòmica valenciana sobre la funció pública, Text Refós de 26 de març de 1991, Decret 69/1986, de 2 de juny i altres normes reglamentàries.
  
2. Contra aquestes bases, l'acord aprovatori de les quals és definitiu en la via administrativa, els interessats legitimats poden interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en del termini de dos mesos, comptats des de l'endemà de la publicació de l'extracte d'aquestes en el Boletín Oficial del Estado. Prèviament a la interposició del dit recurs, caldrà comunicar aquesta a l'òrgan administratiu municipal autor de l'acte, segons estableix l'article 110.3 de la Llei de Règim Jurídic de les Administracions Públiques i del Procediment Administratiu Comú. Tot això sense perjudici de poder interposar qualsevol altre recurs o acció escaient.
  
3. Contra els actes administratius definitius que es deriven de les bases, els interessats poden interposar els oportuns recursos, en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció Contenciosa Administrativa de 1956.
  
4. Si es presentara alguna al·legació, suggeriment, reclamació o petició de revisió per escrit sobre la puntuació atorgada pel tribunal o una altra circumstància relativa al desenvolupament de les proves, durant els cinc dies següents a la publicació de les puntuacions de cada prova o exercici, el tribunal decidirà sobre aquestes en la següent sessió i ho indicarà en la corresponent acta, tot això sense perjudici del que estableix aquesta base dotze pel que fa a la interposició de recursos, que es regirà per les normes generals sobre procediment i règim jurídic de les administracions públiques.
  
Tretze. Publicació
  
Aquestes bases es publicaran en el Butlletí Oficial de la Província i en el Diari Oficial de la Generalitat Valenciana i l'anunci de la convocatòria en extracte en el Boletín Oficial del Estado.
  
Normes específiques
  
Primera. Qualificació dels exercicis
  
Cadascun dels exercicis que figuren en el corresponent annex es qualificarà fins un màxim de 10 punts i seran eliminats els aspirants que no aconseguisquen un mínim de 5 punts en cadascun d'aquests.
  
El tribunal qualificador queda facultat per a determinar el nivell mínim exigit per a l'obtenció de les dites qualificacions, d'acord amb el sistema de valoració que s'adopte en cada prova.
  
Segona. Qualificació definitiva
  
La qualificació definitiva dels aspirants que hagen superat els exercicis estarà determinada per la suma de les qualificacions parcials. En el supòsit de puntuacions iguals, els empats es resoldran tenint en compte la major puntuació obtinguda en l'exercici pràctic; en cas de persistir l'empat, es considerarà la puntuació del tercer exercici i posteriorment la del primer exercici i si encara persistira l'empat, aquest es resoldrà a favor de l'aspirant de major edat.
  
ANNEX I
  
Primer exercici. De caràcter obligatori i eliminatori.
  
Consistirà a contestar per escrit un qüestionari de 75 preguntes, tipus test, relacionades amb els temes que figuren en l'annex II de les bases d'aquesta convocatòria.
  
El tribunal determinarà el temps de duració de l'exercici i la penalització de les errades immediatament abans de començar la prova, en funció de la dificultat d'aquesta.
  
Segon exercici. De caràcter obligatori i eliminatori.
  
Consistirà en la realització d'una o de diverses proves pràctiques, que determinarà el tribunal immediatament abans de la realització de l'exercici, relacionades amb les funcions pròpies dels llocs reservats a la subescala i categoria que es convoca i amb les matèries incloses en el programa que figura en l'annex II. El tribunal determinarà el temps de duració de la prova o de les proves, en funció de la dificultat que representen.
  
Tercer exercici. De caràcter obligatori i eliminatori.
  
Consistirà a desenvolupar, per escrit, durant un període màxim de 2 hores, un tema de caràcter general determinat pel tribunal immediatament abans de començar l'exercici, d'entre dues o més propostes, relacionat amb el programa que figura com a annex II d'aquesta convocatòria, encara que no es corresponga amb un epígraf concret d'aquest; els aspirants tindran àmplia llibertat pel que fa a la forma d'exposició de la prova.
  
En l'exercici es valoraran la formació general, els coneixements específics sobre la matèria, la claredat i l'ordre d'idees, la facilitat d'exposició escrita, l'aportació personal de l'aspirant i la capacitat de síntesi d'aquest.
  
ANNEX II
  
Tema 1. La Constitució espanyola de 1978. Principis generals. Drets i deures fonamentals dels espanyols.
  
Tema 2. La Corona. Les Corts Generals.
  
Tema 3. El govern i l'administració. El poder judicial.
  
Tema 4. Organització territorial de l'estat. Els estatuts d'autonomia: significat. Especial referència a l'Estatut d'Autonomia de la Comunitat Valenciana. Principis generals i organització.
  
Tema 5. Fonts del dret públic. La llei: classes. El reglament: classes. Altres fonts del dret administratiu.
  
Tema 6. Principis generals del procediment administratiu. Normes reguladores. Els recursos administratius. Classes: recurs ordinari, recurs de revisió. El recurs contenciós administratiu.
  
Tema 7. Règim local espanyol. Principis constitucionals. La província en el règim local. Organització provincial. Competències.
  
Tema 8. El municipi. El terme municipal. La població. L'empadronament. Consideració especial del veí. Informació i participació ciutadana. Organització municipal. Competències.
  
Tema 9. Personal al servei de l'administració local. La funció pública local i l'organització d'aquesta. Drets i deures dels funcionaris públics locals. Incompatibilitats. Règim disciplinari.
  
Tema 10. Principis generals i classes de contractes administratius en l'esfera local. La selecció del contractista. Drets i deures del contractista i de l'administració.
  
Tema 11. Les formes d'activitat de les entitats locals. La intervenció administrativa en l'activitat privada. El servei públic en l'esfera local.
  
Tema 12. Hisendes locals. Classificació dels ingressos.
  
Tema 13. L'Educació Infantil i Primària en la LOGSE i disposicions que la despleguen. Característiques generals, finalitats, estructura curricular i àrees d'aprenentatge.
  
Tema 14. Concepte de currículum. Plantejament curricular del sistema educatiu. Fonts i funcions del currículum. Anàlisi dels elements del currículum de l'Educació Infantil i Primària.
  
Tema 15. Característiques bàsiques del desenvolupament psicoevolutiu de la infància. Aspectes cognitius, motrius, afectius i socials dels xiquets i xiquetes fins als 12 anys. Implicacions en el desenvolupament del procés d'ensenyament i d'aprenentatge.
  
Tema 16. El projecte educatiu i el projecte curricular. Finalitats i elements que inclouen. Estratègies per a el procés d'elaboració.
  
Tema 17. Organització dels centres d'Educació Infantil i Primària. Òrgans de govern. L'equip docent. Formes organitzatives en funció de la coherència horitzontal i vertical del procés d'ensenyament i d'aprenentatge. La inserció del centre en el medi social. Col·laboració família-centre.
  
Tema 18. La programació. Aplicació dels principis psicopedagògics i didàctics, l'enfocament globalitzador. Estructura i elements bàsics de les unitats de programació. Formes organitzatives per a afavorir la comunicació i interacció social.
  
Tema 19. Els temes o eixos transversals. La seua presència en el currículum, en la presa de decisions del projecte curricular i en les programacions.
  
Tema 20. L'acció tutorial del mestre o mestra. Organització, funcions i activitats tutorials. El tutor o la tutora i la seua relació amb els alumnes, amb el grup d'alumnes i amb les famílies. Coordinació del mestre tutor amb els mestres i les mestres especialistes i de suport o altres professionals que intervinguen en el seu grup.
  
Tema 21. L'avaluació en el marc de l'Educació Infantil i Primària. Avaluació del procés d'ensenyament i aprenentatge. Funció de l'avaluació. Estratègies, tècniques i instruments d'avaluació.
  
Tema 22. La investigació a partir de la pràctica en l'Educació Infantil i Primària. La investigació com a estratègia per al perfeccionament de l'equip docent.
  
Tema 23. El joc: teories, característiques i classificacions del joc infantil. El joc com a activitat d'ensenyament i d'aprenentatge.
  
Tema 24. El desenvolupament de la capacitat creadora. Estratègies metodològiques per a potenciar en els alumnes la construcció de les seues capacitats creatives.
  
Tema 25. Els recursos didàctics: materials, impressos, audiovisuals i informàtics. Criteris per a la selecció i utilització. La biblioteca: funcions segons els distints propòsits de lectura.
  
Tema 26. Diversitat lingüística. Llengües en contacte. Fonamentació teòrica i conseqüències per a la pràctica docent.
  
Tema 27. Desenvolupament de les nocions espacials i temporals. La percepció, estructura, representació i interpretació de l'espai i del temps i les seues relacions. Intervenció educativa.
  
Tema 28. Els processos de creixement i transformació del cos. Imatge i esquema corporal. El cos i el moviment com a mitjans d'expressió i de comunicació. Construcció de la identitat , autonomia i autoestima. Intervenció educativa.
  
Tema 29. Els mitjans de comunicació. La seua importància en la societat democràtica i en la formació dels valors, de les actituds i dels hàbits de convivència. Educació per a l'ús crític dels mitjans de comunicació.
  
Tema 30. L'educació permanent com a principi bàsic del sistema educatiu. Organització, metodologia i avaluació del procés d'ensenyament i d'aprenentatge de persones adultes.
  
Tema 31. L'àrea de coneixement del medi natural, social i cultural: enfocament i característiques. Aportacions de l'àrea als objectius de l'etapa. Anàlisi d'objectius, continguts i criteris d'avaluació. L'àrea de coneixement del medi natural, social i cultural i la seua relació amb les altres àrees. Intervenció educativa.
  
Tema 32. L'àrea d'Educació Física: enfocament i característiques. Aportacions de l'àrea als objectius de l'etapa. Anàlisi d'objectius, continguts i criteris d'avaluació. L'àrea d'Educació Física en relació amb les altres àrees. Intervenció educativa.
  
Tema 33. L'àrea d'Educació Artística: enfocament i característiques. Aportacions de l'àrea als objectius de l'etapa. Anàlisi d'objectius, continguts i criteris d'avaluació. L'àrea d'Educació Artística en relació amb altres àrees. Intervenció educativa.
  
Tema 34. L'ensenyament de les llengües en l'Educació Primària. Fonaments lingüístics, psicològics, pedagògics i sociològics. Enfocament comunicatiu i conseqüències en la selecció d'objectius, continguts i criteris d'avaluació. Aportacions de l'ensenyament de les llengües als objectius generals de l'etapa. les àrees de llengua i la seua relació amb altres àrees. Intervenció educativa.
  
Tema 35. L'àrea de matemàtiques: enfocament i característiques. Construcció del coneixement matemàtic. Aportació de l'àrea als objectius generals de l'etapa. Anàlisi d'objectius, continguts i criteris d'avaluació. L'àrea de matemàtiques en relació amb les altres àrees. Intervenció educativa.
  
Tema 36. L'escola i la realitat social. El sistema educatiu en una societat canviant i plural. El context social en què es pretén educar. Factors culturals i lingüístics.
  
Tema 37. L'atenció a les necessitats bàsiques en la primera infància. Evolució de les necessitats d'alimentació, higiene i son. Importància de les rutines diàries. Importància dels factors afectius i de relació. Col·laboració família-centre.
  
Tema 38. L'atenció a la diversitat de l'alumnat. Factors de diversitat. La infància en situació de risc social. Les adaptacions curriculars com a mesura d'atenció a la diversitat en l'aula. Necessitats educatives més freqüents en Educació Infantil i Primària. La integració escolar com a resposta educativa.
  
Tema 39. Atenció i promoció de la joventut des de l'educador social. Coordinació amb les institucions comunitàries.
  
Tema 40. Finalització de l'escolaritat obligatòria. Orientació vocacional i professional.
  
Tema 41. La política social de la Constitució Espanyola. Aspectes més rellevants. La Carta Social Europea.
  
Tema 42. El sistema públic de serveis socials. Referències conceptuals i xarxes d'actuació.
  
Tema 43. Els serveis socials comunitaris. Conceptes. Tipus i característiques.
  
Tema 44. Desigualtat, marginació i pobresa. Els comportaments marginals. Aportacions des del centre educatiu.
  
Tema 45. La família i l'escola com a factor d'integració i normalització social. Aportacions des del centre educatiu a famílies en situacions de risc.
  
Tema 46. Programes de prevenció, de defensa, d'assistència i protecció, de reeducació i intervenció.
  
Tema 47. Principis psicopedagògics per a l'actuació en l'àmbit de la infància i joventut.
  
Tema 48. Legislació actual i més rellevant sobre els drets del menor. Marginació infantil.
  
Tema 49. Llei Orgànica 1/1990, de 3 d'octubre, d'Ordenament General del Sistema Educatiu.
  
Tema 50. Oferta de recursos socials a la ciutat de València. Característiques. Iniciativa pública i social. Competències municipals en matèria de serveis socials.
  
Tema 51. La prevenció de problemàtiques socials des d'un centre educatiu. Criteris orientadors.
  
Tema 52. El fracàs escolar, factors psicològics i ambientals. Incidents en l'èxit/el fracàs escolar. Retard escolar. Causes. Diferents tipus. Incidència en el rendiment escolar. Diagnòstic de les dificultats d'aprenentatge. Estratègies per al tractament.
  
Tema 53. La deficiència mental: auditiva, visual i motora. Característiques psicopedagògiques. Elements més rellevants en la seua integració escolar.
  
Tema 54. Xiquets maltractats. Problemàtiques associades més importants. Nivells d'intervenció des del centre educatiu.
  
Tema 55. Predelinqüència, delinqüència i marginació social. Nivells d'intervenció des de l'educador.
  
Tema 56. Toxicomanies. Conceptes bàsics. Factors que incideixen en el consum. Relació droga-família-escola.
  
Tema 57. Educació per a la salut. Enfocament multidisciplinar.
  
Tema 58. Educació per a l'oci i el temps lliure.
  
Tema 59. Desenvolupament d'hàbits d'estudi i tècniques del treball intel·lectual.
  
Tema 60. Educació personalitzada. Tècniques de treball en l'aula.
  
Tema 61. Prevenció de conductes addictives.